Radio Nordsjø

Radio Nordsjø (tidligere Radio Atlantic Dalane) er en lokalradio som ble etablert av Rolf Pedersen i 2000. Kanalen ble startet etter at Radio Dalane gikk konkurs i 1997. 

Radio Nordsjø sendte i begynnelsen fra de gamle studiolokalene etter Radio Dalane, før virksomheten flyttet til Kvernelandbygget i 2003. Da dette senere skulle bygges om, flyttet kanalen til Eger stormarked, og til slutt til Dalane Næringshage. 

Radiokanalen ble i 2007 overtatt av Jærradiogruppen.  

Radiokanalen sender på DAB, men har også fortsatt flere FM-sendere i Egersund, Bjerkreim, Moi, Vikeså og Hauge samt på Voreknuten og dekker store deler av Sør-Rogaland med disse.

Kanalen henter sine inntekter fra reklame, og radiobingo.

Kanalen har konsesjon på FM til 31.12.2026 og DAB til 31.12.2031.

 Referanser 

Kategori:Norske nærradiostasjoner
Kategori:Radiokanaler etablert i 2000